Ruth Reese

Ruth Ann Reese (født 10. mars 1921 i Hayneville, død 25. oktober 1990 i Oslo) var en amerikansk sanger, poet og antirasistisk aktivist. Hun var den første etablerte svarte artisten i Norge.

 Bakgrunn 
Reese var afrikansk-amerikansk, født og oppvokst i Alabama. 

 Kunstnerisk virke 
Hun ble etterhvert en populær revyartist i Europa, og flyttet til Norge i 1959. 
Hennes kunstneriske repertoar spente over mange sjangere, og Reese sang klassisk, gospel, jazz, blues, kabaret, revy og kirkekonserter. Senere i livet ble hun forfatter, og utga både sakprosa og poesi. Selvbiografien «Min vei» kom ut etter hennes bortgang.

I 1989 mottok hun organisasjonen World of Poetrys poesiutmerkelse «The Golden Poet Award».

 Kamp mot rasisme 
I Norge begynte hun å arbeide mot rasisme og for å spre afrikansk-amerikansk musikk og kultur, blant annet igjennom foredrag og opptredener i skoler. Reese var også aktiv i kampen mot apartheid, og var medlem i organisasjonen Kunstnere mot apartheid. Hun var nært knyttet til Antirasistisk Senter siden opprettelsen i 1983.

 Død 
Reese ble utnevnt til æresmedlem i SOS Rasisme under feiringen av organisasjonens femårsjubileum i 1990. Hun segnet om under takketalen, og døde få minutter etterpå.

 Minnesmerke 
Ruth Reeses plass på Grünerløkka i Oslo er oppkalt etter henne.

 Bibliografi (utvalg) 
 Min vei, Gyldendal 1991. ISBN 82-05-14802-3
 Lang svart vei (originaltittel: Long black road), Tiden norsk forlag 1972. 
 Fresh rhythms : an anthology of poems and short stories (sammen med Cliff Moustache, Nasibu Mwanukuzi, Nathabatha Sexwale og Rafael).  Artists for liberation, 1986. ISBN 8290679009

 Referanser 
«Ruth Reese er død». Aftenposten, 26. oktober 1990.
«Fikk ærespris – døde på scenen». VG, 27. oktober 1990. 

 Eksterne lenker 




Kategori:Sangere fra USA
Kategori:Lyrikere fra USA
Kategori:Antiapartheid-aktivister
Kategori:Antirasisme
Kategori:Personer fra Lowndes County i Alabama
Kategori:Aktivister fra USA
Kategori:Nordmenn med opphav fra USA